kardosdrur/scandi-wiki huggingface dataset:
Ward Cunningham

Ward Cunningham (født 26. maj 1949) er programmør og skabte i 1994 wikikonceptet. Han har sammen med svenskeren Bo Leuf skrevet bogen The Wiki Way: Quick collaboration on the Web. Ward bor i Beaverton uden for Portland, Oregon i USA og arbejder i dag med design patterns
og Extreme Programming.

Litteratur 
 Bo Leuf & Ward Cunningham, The Wiki Way: Quick collaboration on the Web, Addison-Wesley Longmann (April, 2001),

Referencer 

Programmører fra USA
Personer fra Michigan City
Sejerø Bugt

Sejerø Bugt eller Sejerøbugten er navnet på bugten i Kattegat mellem Sjællands Odde og Røsnæs. Det afgrænses mod øst af Odsherred og mod vest af Samsø Bælt. Ved bugten findes flere badestrande og mange sommerhusområder.

Bugten er opkaldt efter øen Sejerø, der er beliggende cirka midt i bugten.
Sejerø Bugt er udpeget til Ramsarområde, og er en del af Natura 2000-område nr. 154 Sejerø Bugt, Saltbæk Vig, Bjergene, Diesebjerg og Bollinge Bakke

Se også 
 Havnsø
 Nekselø
 Ordrup Næs
 Sejerø

Sjællands geografi
Bugter i Danmark
Kattegat
Fredede arealer i Danmark
Ramsarområder i Danmark
Susanne Grandt Jakobsen

Susanne Grandt Jakobsen, (født 19. august 1955), dansk forfatter og pædagog fra Frederikshavn.

Jakobsen har blandt andet skrevet tre skrøneromaner, historien om et værft (Frederikshavn Værft/ Danyard) i Frederikshavn og personerne som arbejdede der.

Susanne Grandt Jakobsen er gift med Henrik Grandt Jakobsen, der er indehaver af pladestudiet Lyddokken i Frederikshavn, og sammen har de datteren Sandie, der arbejder med bilstyling.

Biografi 
 1979 – 1982, uddannet pædagog på Hjørring Seminarium.
 1982, arbejdet med psykisk handicappede børn.
 1983 – 2003, arbejdet som pædagog.
 1989, udviklet pædagogisk lydlotto for børn.
 1997 – 2000, uddannet som dramatiker på Odsherred Teatercenter.
 2000 – 2003, færdigskrevet tre teaterstykker, en børnebog og to skrøneromaner.
 2004, færdigskrevet den sidste skrøneroman.

Bibliografi

Bøger 
 Ida tror du på sørøvere ?, børneroman for aldersgruppen 5 – 10 år.
 Skrøner fra et værft – Hvem fanden er Knud? (2002)
 Flere skrøner fra et værft – Hvor fanden er ubåden? (2003)
 Sidste skrøner fra et værft – Hvad fanden gik der af fløjten? (2004)
 Skrøner fra en havn – Hvad fanden betyder maritim ? (2006)

Teaterstykker 
 Fuglen fra Afrika, teaterforestilling for aldersgruppen 6 – 100 år.
 Hjertets fest, en anderledes juleforestilling.
 Sofastykket, spillet af omrejsende børneteatergrupper i Danmark og Norge.

Personer fra Frederikshavn
Pædagoger fra Danmark
Romanforfattere fra Danmark
Dansksprogede forfattere fra Danmark
Torkilstrup (Guldborgsund Kommune)

Torkilstrup (også stavet Torkildstrup) er en lille landsby på Falster beliggende i Torkilstrup Sogn (Falster Vestre Provsti,  Lolland-Falsters Stift). Byen ligger i Guldborgsund Kommune og hører til Region Sjælland. Den befinder sig ca. 3 kilometer sydøst for Nørre Alslev.

En lille herregård Torkilstrupgård nævnes i 1452. Den brændte 1662, men dele af voldgraven er bevaret. Efter 1662 ejede Kronen alle byens gårde. Ved krongodssalget i 1766 kom Torkilstrup under Skørringe. 

I byen ligger Torkilstrup Kirke. Desuden ligger her tre historiske bygninger: Rytterskolen fra 1722, præstegården fra 1763 og stubmøllen (nævnt 1655).

Digteren B.S. Ingemann blev født på præstegården i 1789. En mindesten, der blev rejst 1889, er placeret foran gården.

Byer på Falster
Lokaliteter i Guldborgsund Kommune
Samuel Beckett

Samuel Barclay Beckett (født 13. april 1906, død 22. december 1989) var en irskfødt, engelsk- og fransksproget forfatter af både romaner, noveller, drama, digte og kortprosa indenfor den litterære strømning, som er blevet kaldt "det absurde".

Absurditeten går dog mest på en karakteristik af de skildrede, fiktive personers situation. Stilistisk er Beckett nærmest minimalistisk, idet han sprogligt såvel som i forhold til "handlingen" befinder sig så tæt på et nulpunkt, man kan komme, uden at historien og sproget tilintetgøres.

Mest kendt er nok hans skuespil, særligt Mens vi venter på Godot, Slutspil og Glade dage. Af hans romaner kan nævnes Murphy, Watt og trilogien: Molloy, Malone dør og Den Unævnelige, samt den sidste af hans tekster i romanlængde Hvordan det er.

Beckett boede det meste af sit liv i Frankrig og skrev en stor del af sine værker på fransk. Ofte oversatte han senere værkerne til engelsk, og flere af de oprindeligt engelske tekster oversatter han til fransk, således at størstedelen hans livsværk foreligger på to sprog i oversættelser fra forfatterens egen hånd.

Becketts betydning for moderne drama er enorm. (Se blandt andet Harold Bloom: The Western Canon s: 459- 479)

Samuel Beckett modtog Nobelprisen i litteratur i 1969.

Beckett ligger begravet på Montparnasse-kirkegården i Paris.

Bibliografi

Værker oversat til dansk

Eksterne henvisninger 
 

Digtere fra Irland
Modstandsfolk fra Frankrig
Romanforfattere fra Irland
Novelleforfattere fra Irland
Dramatikere fra Irland
Nobelprismodtagere fra Irland
Nobelprismodtagere i litteratur
Barup (Guldborgsund Kommune)

Barup er en lille landsby i Lillebrænde Sogn på Falster, ca. 5 kilometer vest for Stubbekøbing. Landsbyen befinder sig i Guldborgsund Kommune og hører til Region Sjælland.

Barup ligger ved den nordlige del af fuglereservatet Barup Sø.

Byer på Falster
Lokaliteter i Guldborgsund Kommune
Barup Sø

Barup Sø er en sø på Nordfalster. Området er et af Fugleværnsfondens reservater. Det blev erhvervet gennem Karen Krieger Fonden i 1988 og er på i alt 26 hektar. Reservatet ligger som en af flere søer og moser i en dal syd for landevejen mellem Stubbekøbing og Nørre Alslev. 

Barup Sø består af næringsrig sø, rørskov, rørsump, eng, ellesump og kratskov. Fra p-pladsen lige øst for reservatet kan man via en markvej nå en bræddesti og derfra spadsere til et overdækket fugletårn med udsyn over området. Der står en informationstavle ved indgangen til naturreservatet, og i fugletårnet er der foldere og plancher. 

Den vidtstrakte rørskov og de små, åbne vandflader i Barup Sø er et ideelt levested for mange fugle. Her kan de finde føde, redeplads og skjul.

Eksterne kilder og henvisninger

Om Barup Sø på dofbasen.dk
 Barup Sø Naturreservat  på visitlolland-falster.dk
 Fugleværnsfondens folder om søen

Søer i Guldborgsund Kommune
Falster
Naturreservater i Danmark
Peter Poulsen

Peter Poulsen er et navn, som bæres af flere:

 Peter Poulsen (skuespiller) – er en dansk skuespiller født 1905
 Peter Poulsen (forfatter) – er en dansk forfatter født 1940
 Peter Poulsen (fodboldspiller) – er en dansk pokalfighter 1979
Bakkehuset

Bakkehuset kan henvise til:

 Bakkehuset, en ejendom på Frederiksberg, i dag indsrettet til Bakkehusmuseet
 Bakkehuset (Vedbæk), en ejendom i Vedbæk
Alarmnummer

Et alarmnummer er et telefonnummer til ambulance, brand og politi eller andre nødsituationer. Det går typisk til en alarmcentral.

I Danmark er alarmnummeret 112.

112 gælder også i de fleste europæiske lande.

Oplysninger ved brug for hjælp
Ved kontakt med alarmcentralen bør man have følgende oplysninger klar:
 Hvad man har brug for (ambulance/politi/brandvæsen)
 Hvad der er sket
 Adresse eller sted
 Hvor mange tilskadekomne
 Nummeret der ringes fra (hvis alarmcentralen ikke allerede kan se det)

Historie
112 blev indført efter en EU-anbefaling om fælleseuropæisk alarmnummer i 1991, som blev gældende i Danmark fra 1. maj 1992. Indtil da var det danske alarmnummer 000, som formentlig var valgt fordi det var vanskeligt at dreje ved en fejl på drejeskivetelefon.

Mobiltelefoner 
GSM-standarden inkluderer 112 som nødnummer. I lande hvor 112 ikke er standard-alarmnummeret vil mobiltelefoner generelt blive omstillet til den lokale alarmcentral, hvis en sådan findes.

På de fleste mobiltelefoner kan man ringe 112 selvom der ikke er simkort i telefonen. Der kan også opnås forbindelse til alarmcentralen ved at taste 112 i stedet for pinkoden eller mens tastaturet er låst.

I udlandet kan man fra mobiltelefoner ringe 112 i stedet for et evt. lokalt alarmnummer. Visse GSM-netværk accepterer dog ikke alarmopkald fra telefoner uden simkort eller med simkort uden taletid. Latinamerikanske netværk tillader typisk ikke 112-opkald uden simkort.

Nationale alarmnumre

Afrika

Asien

Europa 

I alle EU-lande kan det fælleseuropæiske 112 bruges, men der er stadig samtidige lokale numre i visse lande.

Oceanien

Nordamerika

Centralamerika og Caribien

Sydamerika

Se også 
 1448

Referencer

Eksterne henvisninger 
Alamcentralen København
 SOS 112 Europe

Beredskab
Telefoni
Nødkommunikation
Førstehjælp
Wimbledon-mesterskabet i herresingle 2006

Resultatet af Herresingle-turneringen ved Wimbledon-mesterskaberne 2006. Eneste dansker i dette års turnering var Kristian Pless, der blev slået ud i første runde af James Blake.

Se også:Wimbledon-mesterskabet i damesingle 2006
Wimbledon-mesterskabet i herredouble 2006Wimbledon-mesterskabet i damedouble 2006
''Wimbledon-mesterskabet i mixed double 2006

Tidsplan

Seedninger 
De seedede spillere er listet nedenfor. Roger Federer vandt; ved de øvrige står, i hvilken runde, de blev slået ud.

Resultater

Tegnforklaring 
 Q = Fra kvalificeringen
 WC = Wild card
 LL = Lucky Loser
 r. = Tilbagetrukket

Finaler

Tidligere runder

1. sektion

2. sektion

3. sektion

4. sektion 

Wimbledon-mesterskaberne 2006
2006
Armand François Louis de Mestral de Saint-Saphorin

Armand François Louis de Mestral de Saint-Saphorin, født 1738 i Saint-Saphorin (kantonen Vaud i Schweiz) – død 1805 i Wien, schweizisk diplomat i dansk tjeneste, blandt andet som dansk gesandt i Wien, hvor han havde Georg Nicolaus Nissen som legationssekretær.

Saint-Saphorin tilhørte en adelig godsejerslægt. Han studerede statsvidenskab i Genève og Göttingen og kom i forbindelse med J.H.E. Bernstorff, ved hvis hjælp han indtrådte i dansk statstjeneste. Han udnævntes 1762 til kammerjunker og ansattes som legationssekretær i Dresden og Warszawa, fra 1763 som chargé d'affaires, fra 1765 som ministerresident og fra 1767 som gesandt i Warszawa. I 1773 blev han gesandt i Madrid, hvor han forblev til 1778, forflyttedes derfra til Holland, var derefter gesandt i Sankt Petersborg 1784 – 1789 og endelig fra 1790 i Wien, hvor han døde den 13. december 1805.

Saint-Saphorin var ikke nogen fremtrædende diplomatisk kapacitet, havde næppe synderlig interesse for Danmark og danske, og A.P. Bernstorff skriver om ham, at han var lidet elskværdig, og at hans moralitet var angribelig. Men han var kundskabsrig, flittig og pålidelig, holdt sig derfor under de forskellige systemskifter i København, blev ridder af Dannebrogordenen og geheimekonferensråd.

Han var i øvrigt kunstkender og besad en betydelig maleri- og kobberstiksamling.

Han døde ugift.

Ekstern kilde/henvisning 
 Dansk Biografisk Leksikon, 1887-1905

Gesandter fra Danmark
Kunstsamlere
Riddere af Dannebrog (1671-1808)
Personer i Dansk Biografisk Leksikon
Personer fra Schweiz
Gehejmekonferensråder fra Danmark
Wimbledon-mesterskabet i pigesingle 2006

Denne side viser resultatet af pigesingleturneringen ved Wimbledon-mesterskaberne 2006. Mester blev danske Caroline Wozniacki.

Seedninger 
De seedede spillere er listet nedenfor. Med kursiv står i hvilken runde, de tabende spillere blev slået ud.
  Anastasija Pavljutjenkova, Rusland (Første runde)
  Chan Yung-Jan, Republikken Kina (Tredje runde)
  Alisa Klejbanova, Rusland (Kvartfinalerne)
  Caroline Wozniacki, Danmark (Mester)
  Sorana-Mihaela Cîrstea, Rumænien (Anden runde)
  Magdaléna Rybáriková, Slovakiet (Nummer to)
  Ayumi Morita, Japan (Kvartfinalerne)
  Julia Cohen, USA (Anden runde)
  Kristina Antonijtjuk, Ukraine (Tredje runde)
  Tamira Paszek, Østrig (Semifinalerne)
  Ksenia Milevskaja, Hviderusland (Første runde)
  Teliana Pereira, Brasilien (Første runde)
  Katerina Vankova, Tjekkiet (Første runde)
  Marina Erakovic, New Zealand (Første runde)
  Jevgenija Rodina, Rusland (Tredje runde)
  Alexandra Dulgheru, Rumænien (Kvartfinalerne)

Resultater

De sidste 4

Tidligere runder

1. sektion

2. sektion 

Wimbledon-mesterskaberne 2006
Vålse Vig

Vålse Vig er en vig og et inddæmmet område i Nørre Vedby Sogn på Falsters nordvestlige del.

Vigen var oprindeligt et fjordsystem med flere små holme. Det inddæmmede område, Vålse Inddæmning, blev inddæmmet i 1841. Dæmningen er 1 km lang og anlagt over Storholm, mens Lilleholm blev anvendt som fyld.

Den væsentligste initiativtager for inddæmningen var gårdejer Hans Rasmussen, Egense; men selve udtørringen af det inddæmmede område i 1875 skyldes skipper Mads Hansen fra Bakkebølle. Han etablerede en pumpe trukket af en mølle. Mads Hansen var i øvrigt far til opfinderen Jacob Ellehammer. I 1875 blev Vålse Bro anlagt ved dæmningens yderside på initiativ af to lokale kornfirmaer, og i 1885 blev den udvidet til udskibning af sukkerroer. I 1982 blev havnen overtaget af kommunen og bruges nu som fritidshavn.

I pumpestationen, der blev udvidet i 1931, findes en lille planche-udstilling om vigen og inddæmningen.

Der er registreret en række stenalderbopladser i det inddæmmede område.

Referencer 

Falster
Inddæmningsprojekter i Danmark
Guldborgsund Kommunes geografi
Ali Kazim

Ali Kazim (født 26. april 1973 på Nørrebro) er en dansk skuespiller og rapper. Han kendes fra sin medvirken i filmene Pizza King og Adams æbler.

Kazim er opvokset på Nørrebro og bor i Valby i København.

I december 2006 medvirkede han i julekalenderen Absalons Hemmelighed på DR1, hvor han spillede Amir. Året efter udgav han albummet Gadedrøm, hvorfra singlen "Spørgsmål" gav en pæn success på landets radiostationer. Samme år medvirkede han i et afsnit af Forbrydelsen.

Foruden sit virke inden for film er Ali Kazim medstifter af den frivillige forening Fatimas Hånd, der arbejder med hjemløse, misbrugere, prostituerede og udsatte børn.

Filmografi 
 Pizza King - Junes (1999)
 John og Mia - (kortfilm, 2002)
 Halalabad Blues - Cengiz's stemme (2002)
 Bjørne Brødre - Vædder (2003)
 Regel nr. 1 - Patrick (2003)
 Stor Ståhaj - Ernie (2004)
 Adams æbler - Khalid (2005)
 Arthur og Minimoyserne - Koolomassai (2006)
 I min verden - (kortfilm, 2006)
 Min skøre familie Robinson - Karl (2007)
 Som en familie - Sami (kortfilm, 2007)
 Bolt - New York due (2008)
 Rejsen til Saturn - Jamil (2008)
 De fantastiske 3 - Scoremand (kortfilm, 2009)
 Parterapi - Svenden (2010)
 MGP missionen - Kumail (2013)
 Undercover (2016)

Tv-serier 
 Fox Grønland (sæson 2, episode 2, 2003)
 Forsvar - Walid Paarup (2003-2004)
 De udvalgte (2001)
 Johanne i Troldeskoven (sæson 1, episode 12, 2006)
 Absalons Hemmelighed - Amir (2006)
 Cellen (2011)
 Forbrydelsen - (sæson 1, episode 8, 2007)
 Greyzone (2018)
 Kastanjemand (2021)

Diskografi 
 Gadedrøm (2007)

Referencer

Eksterne henvisninger 
 
 

Personer fra Nørrebro
Skuespillere fra Danmark
Hiphoppere fra Danmark
Rappere fra Danmark
Tegnefilmsdubbere fra Danmark
Altenburg

Altenburg er en by i den tyske delstat Thüringen med omkring 38.000 indbyggere.

Altenburg var fra 1826 til 1918 hovedstad i hertugdømmet Sachsen-Altenburg. Det tyske nationalkortspil skat blev opfundet i Altenburg mellem 1810 og 1820, og byen regnes stadigvæk for spillets mekka. Altenburg har et spillekortmuseum.

Henvisninger 

Byer i Thüringen
Bugojno

Bugojno er en by i den sydvestlige del af Bosnien-Hercegovina. Byen ligger i den frugtbare Skopaljska-dal, der befinder sig i en højde af 570 meter over havets overflade og dækker et område på 366 km² ved den øvre del af Vrbas-floden.

Der er fundet spor af den illyriske stamme Sardeti ved landsbyen Karadze. De illyriske stammer begyndte at bosætte sig i dette område i perioden omkring år 700 f.Kr.

Romerne byggede fortet Ad Matricem for at beskytte et af de vigtigste vejkryds i dette område, som førte fra Dalmatien og Hercegovina mod Midt-Bosnien og Panonien. Dele af de gamle romerske veje kan stadigvæk ses i dag. En af disse veje er den bevarede del af stenvejen fra Kupreš-højderne mod Prusac. Ved landsbyen Sultanovići (tæt ved Bugojno) kan man stadigvæk finde rester af keramik, glas og metal fra romertiden. Romerne herskede i området i 500 år, til år 476.

Kilde 
 Gamle jugoslaviske skolebøger

Byer i Bosnien-Hercegovina
Jajce

Jajce er en by, som ligger i Bosnien-Hercegovina ved bredden af de to floder Pliva og Vrbas. 

Det menes, at byen har fået sit navn efter et æggelignende bjerg ("jajce" betyder lille æg på bosnisk, kroatisk og serbisk), hvorpå der ligger et gammelt middelalderfort, som blev bygget af Hrvoje Vukčić Hrvatinić. 

Byen var hovedsæde for den middelalderlige bosniske stat og dens konger Tvrtko II Tvrtković, Stjepan Tomas og Stjepan Tomasević i perioden 1423 – 1463. Der er mange monumenter fra den tid, som fx den Gamle By (Stari Grad), Bjørnetårnet (Medvjed kula), Sankt Lukas kirketårn, Sankt Maria kirken og katakomber. 

I 1464 blev Jajce okkuperet af tyrkerne, som ødelagde alle kristne monumenter eller lavede dem om til moskeer og efterlod spor af deres kultur fx Sahattårnet og moskeen Esma-sultanija bygget i 1753 oven på Sankt Katarina kirken. Efter tyrkernes lange og hårde okkupation blev byen okkuperet af Østrig-Ungarn den 7. august 1878. Deres besættelse, terror og udnyttelse varede til 1918. Under 2. verdenskrig havde byen en meget vigtig rolle – i Sokolskibygningen, bygget i 1878, blev der afholdt den 2. Kongres (AVNOJ) den 29. november og den 30. november 1943, hvor der blev taget vigtige beslutninger. Heriblandt beslutningen om, at der skulle dannes en føderativ stat efter befrielsen, og at Tito skulle udnævnes til marskal (det vil sige øverstbefalende for de væbnede styrker).

Jajce blev befriet den 9. september 1944. Efter krigen blev byen udnævnt til museumsby. Der er bevaret mange dokumenter og monumenter fra denne periode. De bedst kendt bevarede bygninger er museet fra den 2. Kongres af AVNOJ (Antifasističko Vijece Narodnog Oslobodjenja Jugoslavije – Antifascistisk Forsamling for Folkebefrielse af Jugoslavien); den 1. Proletariat Brigades bygning; samt husene hvori Tito opholdt sig. 

Foruden dens historiske betydning er byen også en industri-, turist og- kulturby. 

Den 27. maj 1992 begyndte en ny krig i Jajce.

Kilde 
 Gamle jugoslaviske skolebøger

Byer i Bosnien-Hercegovina
Zenica

Zenica er en by i Bosnien-Hercegovina.

I en beskrivelse fra 1697 nævnes det, at Zenica er "Nilens delta, hvor melonerne vokser og selve kongen er tam". Der menes, at byen dengang havde omkring 2.000 indbyggere, hvor bosniere var dominerende. Sidst i det 18. århundrede nævnes serberne og kroaterne og i det 19. århundrede nævnes jøderne.

Efter ødelæggelser begået i 1697 fra Eugen Sovojski-soldaterne, kom det til en stabilisering af området og byen begyndte at vokse.

Efter at tyrkerne blev slået ned i 1878 og Østrig-Ungarn overtog magten, byggedes i 1879 jernbanen Bosanski Brod – Zenica. I 1880 åbnede kulminen, i 1885 papirfabrikken, i 1892 jernværket og i 1886 åbnede fængslet. Alle disse ting havde betydning for byens senere udvikling.

Kilde 
 Gamle jugoslaviske skolebøger

Byer i Bosnien-Hercegovina
Prijedor

Prijedor er en by som ligger i Bosnien-Hercegovina.

Prijedor nævnes første gang som en fort i rapporterne fra greve Adam Bucani under den såkaldte Wien-krig (1683 til 1699), men arkæologiske fund viser spor af at byen har eksisteret inden romernes ankomst. Området var rigt på jernmalm som blev brugt til fremstilling af våben for de romerske legioner.

Prijedor blev hurtigt til et vigtigt handelscentrum takket være de romerske veje og floden Sana, hvor det var muligt at sejle, men allermest på grund af den første jernbane i Bosnien og Hercegovina som blev bygget i 1873.
 
I året 1882 udbrændte næsten hele byen til grunden og de østrig-ungarske myndigheder vedtog i 1901 den første urbanplan for at genopbygge Prijedor som en moderne by uden smalle gader.

Uden hensyn til de arkæologiske udgravninger fra Romertiden og tiden før romerne, regnes Prijedor for at være en lille by fra den nyere tid, fra den 19. og 20. århundrede.

Kilde 
Gamle Jugoslaviske skolebøger

Nationaliteter 

'''Serbere – 45.279 (41,59%) 
Bosniere (bosniske muslimer) – 42.129 (38,69%) 
Jugoslavere – 6.371 (5,66%) 
Kroatere – 6.300 (5,60%) 
Andre  – 3,607 (3,33%)'''

Byer i Bosnien-Hercegovina
Zvornik

Byen Zvornik nævnes allerførste gang i historiebøgerne i1410 under navnet "Zvonik" (eng. "tower bell"), og først i 1519 optræder det under sit nuværende navn – Zvornik. Den gamle middelalderby blev grundlagt i den anden halvdel af det 13. århundrede eller i starten af det 14. århundrede, og byen blev oprindelig opført som et fort ved floden Drina på den nuværende grænse mellem Serbien og Bosnien-Herzegovina. Fortet (Kula Grad) blev af strategiske og handelsmæsssige hensyne grundlagt på stedet, hvor vejene fra øst og vest krydsede hinanden (bl.a. handelsvejen Beograd-Sarajevo, der i middelalderen udgjorde en væsentlig handelsrute på silkevejen). Under det Osmaniske Rige udviklede byens sig i det 15. århundrede til et administrativt handelscentercenter, der forbandt øst og vest. 

I året 1878 blev det osmaniske styre væltet og erstattet af det Østrig-Ungarske.

Ifølge folketællingen fra 1910 bestod byen af 732 huse og havde i alt 3688 indbyggere, deraf: 2092 muslimer (bosniaker), 754 serbere, 185 katolikker, 9 evangelister, 148 jøder og 498 militærpersoner. 

Zvornik blev amtsæde i tiden under Kongeriget Jugoslavien (1918-1941).
 
Under den 2. Verdenskrig (1941-1945) blev Zvornik en del af Den Uafhængige Stat Kroatien. Efter krigens afslutning blev Zvornik igen amtsæde.

Ifølge folketællingen fra 1991 havde Zvornik by i alt 14.584 indbyggere, deraf: 60,71% muslimer(bosniakker), 29,03% serbere, 6,47% jugoslaver, 0,52% kroater og 3,25% andre.

Byens demografi har ændret sig markant siden 1992. Ved Borgerkrigens (1992-1995) begyndelse blev byen pga. sin væsentlige strategiske position i grænselandet mellem Bosnien-Hercegovina og Serbien invarderet og indtaget af Den Serbiske Hær d. 6. april 1992. Den muslimske del af befolkningen, som ved folketællingen i 1991 udgjorte 60,71%, blev som konsekvens af den serbiske magtovertagelse ofre for etniske udrensninger og forfølgelser. I dag udgør den serbiske befolkning det store flertal.

Kilde 
 Gamle jugoslaviske skolebøger

Byer i Bosnien-Hercegovina
Thomas Berthold

Thomas Berthold (født 12. november 1964) er en tidligere tysk fodboldspiller, der i perioden 1985-1994 spillede 62 landskampe og scorede et enkelt mål. På klubplan var han knyttet de tyske klubber Eintracht Frankfurt, Bayern München og VfB Stuttgart samt de italienske mandskaber Hellas Verona og AS Roma. Han sluttede karrieren i 2001 efter et kortvarigt engagement i den tyrkiske klub Adanaspor.

Fodboldspillere fra Tyskland
Fodboldspillere fra Eintracht Frankfurt
Fodboldspillere fra FC Bayern München
Fodboldspillere fra VfB Stuttgart
Verdensmestre i fodbold
Deltagere ved verdensmesterskabet i fodbold 1986
Deltagere ved det europæiske mesterskab i fodbold 1988
Deltagere ved verdensmesterskabet i fodbold 1990
Deltagere ved verdensmesterskabet i fodbold 1994
Gåbense

Gåbense er en landsby på det nordlige Falster beliggende i Nørre Vedby Sogn (Falster Vestre Provsti, Lolland-Falsters Stift). Landsbyen ligger i Guldborgsund Kommune og hører til Region Sjælland.

Ved Gåbense er en færgehavn. Færgefart til Sjælland sluttede i 1872, da Orehoved blev nyt overfartssted. Fra 1919 til åbningen af Storstrømsbroen var landsbyen udgangspunkt for en bilfærgerute til Vordingborg.

Gåbense Færgegård, hvoraf de ældste dele er fra 1600-tallet, er fredet.

Eksterne henvisninger 
For en gennemgang af Gåbenses historie, se Margit Hansen: Det gamle Gaabense .

Byer på Falster
Lokaliteter i Guldborgsund Kommune